**Ա Մ Փ Ո Փ Ա Թ Ե Ր Թ**

«2023 ԹՎԱԿԱՆԻ ԳԱՐՆԱՆԸ ՈՌՈԳԵԼԻ ԱՂԱԿԱԼՎԱԾ ՀՈՂԵՐԻ

ԼՎԱՑՄԱՆ ԵՎ ԽՈՆԱՎԱԼԻՑՔ ՀԱՂՈՐԴԵԼՈՒ, ԻՆՉՊԵՍ ՆԱԵՎ ՋՐՕԳՏԱԳՈՐԾՈՂՆԵՐԻՆ ԱՆՀԱՏՈՒՅՑ ՈՌՈԳՄԱՆ ՋՈՒՐ ՄԱՏԱԿԱՐԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| **1.ՀՀ ֆինանսների նախարարություն** | 04.04.2023թ. |
| N **01/9-1/6537-2023** |
| Նախագծի վերաբերյալ առարկություններ և առաջարկություններ չկան: | Ընդունվել է ի գիտություն։ |
| **2.ՀՀ շրջակա միջավայրի նախարարություն** | 04.04.2023թ. |
| N 1/14.2/5696 |
| 1. 1-ին կետում կիրառվող «առանց հասույթ ձևավորելու» եզրույթը պարզաբանման կարիք ունի, քանի որ համաձայն Ջրային օրենսգրքի 26-րդ հոդվածի՝ «ոռոգելի աղակալված հողերի լվացման և խոնավալիցք հաղորդելու նպատակով վաղ գարնանային և ուշ աշնանային ջրերը սույն օրենսգրքի պահանջներին համապատասխան տրված ջրօգտագործման թույլտվությամբ *ջրօգտագործողներին* մատակարարվում են *անվճար*», | Ընդունվել է։  Լրամշակվել է: |
| 2. կետերի բովանդակությունն անհրաժեշտ է համապատասխանեցնել Նախագծի վերնագրին և Ջրային օրենսգրքի 26-րդ հոդվածին, հետևաբար անհրաժեշտ է ճշգրտել նաև Նախագծի 2-րդ և 3-րդ կետերի բովանդակությունը, քանի որ դրանցով ներկայացված կարգավորումները դուրս են վերոնշյալ հոդվածի իրավակարգավորումներից։ | Ընդունվել է։  Լրամշակվել է: |
| 3.պարզաբանման կարիք ունի 3-րդ կետով սահմանված մինչև 10 հեկտար սահմանաչափը, քանի որ Ջրային օրենսգրքով նման սահմանափակում նախատեսված չէ։ | Նկատի ունենալով, որ գարնանային վարարումների ժամանակահատվածը տևում է ապրիլ, մայիս ամիսներին, սահմանվել է մինչև 10 հեկտար սահմանաչափը՝ նպատակ ունենալով աջակցել փոքր գյուղացիական տնտեսություններին: |
| **3.ՀՀ էկոնոմիկայի նախարարություն** | 04.04.2023թ. |
| N 01/6012-2023 |
| Նախագծի վերաբերյալ առարկություններ և առաջարկություններ չկան: | Ընդունվել է ի գիտություն: |
| **4․ ՀՀ արդարադատության նախարարություն** | 03.04.2023թ. |
| N 01/27.2/16382-2023 |
| «2023 թվականի գարնանը ոռոգելի աղակալված հողերի լվացման և խոնավալիցք հաղորդելու, ինչպես նաև ջրօգտագործողներին ոռոգման ջուր մատակարարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում հղում է կատարված Հայաստանի Հանրապետության ջրային օրենսգրքի 26-րդ հոդվածին և 61.2-րդ հոդվածի առաջին մասին, որոնց համաձայն՝ *ոռոգելի աղակալված հողերի լվացման և խոնավալիցք հաղորդելու նպատակով վաղ գարնանային և ուշ աշնանային ջրերը սույն օրենսգրքի պահանջներին համապատասխան տրված ջրօգտագործման թույլտվությամբ ջրօգտագործողներին մատակարարվում են անվճար:*  Նախագծի 2-րդ և 3-րդ կետերի «առանց հասույթ ձևավորելու» բառերն անհրաժեշտ է փոխարինել «անհատույց» բառով: *Ոռոգման ջրամատակարարման հարաբերությունների սուբյեկտներն են ջրօգտագործողը և ջրամատակարարը, որոնց լիազորությունների ցանկը և գործունեության կարգը սահմանվում են օրենքով և Հայաստանի Հանրապետության կառավարության որոշումներով:*  Այս առումով հարկ ենք համարում նշել, որ Նախագծի նախաբանն անհրաժեշտ է վերանայել՝ հստակ և որոշակի նշելով այն **ուղղակի լիազորող նորմը՝** որի հիման վրա և որի իրականացումն ապահովելու նպատակով Հայաստանի Հանրապետության կառավարությունը լիազորվում է ընդունելու «2023 թվականի գարնանը ոռոգելի աղակալված հողերի լվացման և խոնավալիցք հաղորդելու, ինչպես նաև ջրօգտագործողներին ոռոգման ջուր մատակարարելու մասին» որոշում՝ հաշվի առնելով «Նորմատիվ իրավական ակտերի մասին» օրենքի 2-րդ հոդվածի 1-ին մասի 5-րդ կետի կարգավորումը, որի համաձայն՝ ***անհատական իրավական ակտը******նորմատիվ իրավական ակտի հիման վրա և դրան համապատասխան ընդունված գրավոր իրավական ակտ է****, որը սահմանում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձի կամ անձանց:* | Ընդունվել է։  1. «Առանց հասույթ ձևավորելու» բառերը փոխարինվել են «անհատույց» բառով:  2. Ջրային օրենսգրքի 61.2-րդ հոդվածի առաջին մասի համաձայն՝ Ոռոգման ջրամատակարարման հարաբերությունների սուբյեկտներն են ջրօգտագործողը և ջրամատակարարը, որոնց լիազորությունների ցանկը և գործունեության կարգը սահմանվում են օրենքով և Հայաստանի Հանրապետության կառավարության որոշումներով և դրանով պայմանավորված Նախագծով առաջարկվող գործընթացը հնարավոր է իրականացնել ՀՀ կառավարության որոշման ընդունումից հետո։ Միաժամանակ տեղեկացնում ենք, որ շրջանառության մեջ է դրված՝ «Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգ հաստատելու մասին» ՀՀ կառավարության որոշման նախագծի փաթեթը, որով նախատեսված օրենսդրական փոփոխությունների շրջանակներում կներառվի նաև տվյալ գործընթացը հստակ և ուղիղ կարգավորող նորմեր։ |